# Les Bigarrures/Chapitre 18
## CHAP. XVIII.

AYANT parlé de ces vers Leonins, qui au milieu se riment, je parleray des vers couppez, qui se font si gentillement, que ne lisant que la moitié du vers, vous trouverez de petits vers François de quatre & six syllabes, qui se riment au milieu du vers, & le plus souvent contiennent le contraire de ce qui est exprimé au vers entier. J’en ay veu plusieurs scandaleux & seditieux : de tous lesquels j’ay choisi ce suivant, pour exemple, duquel je prie tous lecteurs de ne se point scandaliser : Car on peut voir que c’est l’esbat de quelque timide Castor Amphivie, qui voudroit bien revirer sa robbe,
Je ne veux plus — La Messe frequenter
Pour mon repos — C’est chose bien loüable
Des Huguenots — Les presches escouter
Suivre l’abus —— C’est chose miserable
Ores je voy ——— Combien est detestable
Ceste finesse —— En ce siecle mondain
Parquoy je doy — Voyant la saincte Table
Tenir la Messe —— En horreur & desdain.
(A. I. R. Pour preuve que l’on se donne encore du contentement a faire de ceste sorte de vers coupéz, je mettray icy ces suivans, qui furent faits durant le Procez de l’Université de Paris avec les Jesuites.
Une Damoiselle nommée Charlotte, noble & vertueuse & d’un vif esprit, m’a donné la copie du Huictain qui s’ensuit : Les censures feminines duquel ne sont pas bien faites, au second, penultiesme & dernier vers,
Je n’ay aymé onc — Anne ton accointance À te desplaire — Je quiers incessamment
Je ne veux onc — À toy prendre alliance
Ennuy te faire — Est tout mon pensement
Te donner blasme — Est mon esbatement
Je ne prie ame — À te faire service
Le diable entraine — Cil qui est ton amant
Qui t’a en haine — Dieu conserve & benisse.
C’est autre m’a esté donné par un jeune Advocat, qui. l’avoit pris en la touche de la maistresse, noire comme un charbon, & mauvaise comme un beau diable pour recompense : mais les censures feminines qui sont au milieu du vers,
Qui vous dit belle — Il ne dit verité
Il dit bien vray — Qui laide vous appelle
Vous estes telle — En fait de loyauté
Comme bien sçay — Estes la nom pareille
Tousjours auray — À vous haine mortelle
A vous fiance — N’ayrai jour de ma vie
Et aymeray — Qui vostre mal revele, Vostre accointance — Dieu confonde & maudie.
L’on peut adjouster aux vers Couppez les subtilitez curieusement monstrueuses de Rabanus, desquelles Cardan en rapporte une en son liure des Subtilitez. Mais il est impossible, je pense, d’en voir un qui soir, en tout & par tout, parfait pour la quantité & bons sens : Comme le monstre bien Scaliger advesas Cardanum : quoy qu’il se jacte en avoir faict infinis curieux & semblables, mais je ne les ay jamais veu. Si le lecteur en trouve quelqu’un en ses œuvres, qui soit bien fait, comme j’estime qu’il ne sçauroit rien sortir que parfaict d’ya si grand personnage, il le pourra icy faire adjouster. Page:Tabourot - Les Bigarrures et Touches du seigneur des Accords - 1640.djvu/266 Scaliger, parce que Cardan n’a extrai & de la 13. figure que treize vers ; combien qu’il y en ayt trente-cinq, qui comprennent quatre croix, au lieu qu’és treize vers il n’y en a qu’une. Et quant à Scaliger, il le monstre bien en ce qu’il se jacte d’avoir trouvé une autre subtilité de Raban, qui a mis quatre A, un en chacun angle du vers.
Et neantmoins ny l’un ny l’autre n’a pas observé comme chaque vers consiste en trente cinq lettres seulement, de sorte que ces lettres se rapportent au nombre des vers : & font un quarré parfaict. : D’avantage le premier vers commence & finit par A : le dernier commence & finit par I. & celuy du milieu se commence & finit par E. Cela vrayement pour sa contrainte est admirable, & à mon jugement, inimitable. Mais ce bon Abbé de Folden, qui vesquit environ l’an huict cens quarante a bien fait plus, parce que (comme luy-mesme le declare) il a si bien proportionné ses quatre Croix esgales, qu’elles consistent chacune de 69. lettres lesquels nombres de lettres assemblez font 276. qui font neuf mois 6. jours, le vray temps que l’Église tient, selon sainct Augustin en son livre de la Trinité, que Jesus Christ nostre Sauveur, a esté porté aux ventre virginal : car sa conception est le xxv. Mars, & sa Nativité le xxv. Decembre. Aussi Raban sur l’inscription de ladite figure l’a ainsi inscrite, De diebus conceptionis Christi in utero Virginis quatuor crucibus demonstratis, hoc est 276. & ciusdem numeri significatione. Il ne faut pas donc trouver estrange, si la quantité n’est pas entierement & exactement observee ausdicts vers, encor que j’attribuë cela à l’ignorance du siecle, plustost que du bon Abbé, comme aussi s’il usurpe q ; & ú pour une lettre. Or à fin que l’on voye plus clairement quels sont les vers contenus en ce quadrangle, apres que je l’auray mis en la figure en ceste sorte, je mettray l’explication apres : de maniere que lesdits vers leus de suite sans s’amuser vont ainsi :
Aventus Hiesus que intus probas otia nuta
Is tulerit dabat tisse beate cum pie venit : Egrediens vulva huc & blando numine semet
Signavit, cœlos terrena & condere regna : Ut dudum sancti lingua, cecinere prophetæ
Fecerit hic cella doctior, dum condidit ima
Imperium in nuneris tanto sit quo bene regi.
Or remarquez qu’en la longueur de la premiere Croix il y a un vers parfait de trentehuict lettres
Forma sacrata Crucis venerando fulget amictu.
Et au travers un autre vers, d’autant de lettre où la premiere de natio est breve,
Magnus vestit honor latus loquor hoc nationi.
Es lettres de la longueur de la Croix basse est un vers d’autant de lettres que les deux susdits,
Corporis ergo sacri constructio in arte beata
Et en la ligne qui traverse, cest autre de mesme curiosité,
Enumero radians qua intus probat lisse beate.
À la Croix mise à dextre, sont ainsi que dessus, ces deux vers,
Nunc canam at exorans lesum abdere & uda piare Vera salus ista benedictio sancta salutis.
En la quatriesme Croix à gauche, sont aussi ces deux,
Fons bonit atis, amor, pietasques redemptio veram
De ceste façon laborieuse l’autheur a composé 30. figures aussi penibles, mais il n’y a aucun arbre, comme dit Cardan : Je feroy volontiers imprimer l’œuvre entier en un volume, avec Christus Crucifixus, n’agueres mis en lumiere, dont j’ay fait mention és vers Lettrisez, & les Centons qui se trouvent à present. Ce que je croy seroit bien recueilly par les curieux.
Frere Nicolas Percher de son vivant bon & sçavant Religieux de sainct Benigne de Dijon, fit ces vers :
| Posco secla quam Æqua mihi sit mens Recta Se qui dones Corpus & acta regens Hostes hinc tollas Esto mihi fa- tor triste fugans totu comprendere laeta & | $\left.{\begin{matrix}\\\\\\\\\\\\\\\end{matrix}}\right\$ | Sa- dai | $\left\{{\begin{matrix}\\\\\\\\\\\\\\\end{matrix}}\right.$ | sani rogo sēsus prae- bens bene tuta mala cuncta repellas coeli moderator velut es sa- tor atque cor diriga ad alta. |
Aux Croix sainct André vous avez deux vers Rotrogrades bien faicts, qui en font quatre ingenieux, scaoir.
J’ay trouvé ce suivant François, en des vieilles Heures, où il y a une Croix Bourguignonne à mon advis tres-bien faicte :
D U L ustre supernél Princesse reves T U e
Mer C I S je te requiers pour péché qui M E tue
DechAsse d’entour moy tous ces dards MOR tiferes
Brise & M I ne les tous en ostant mES miseres
Car le s C A y seurement que tu es T O ute pleine
De douceur & D E paixe & la Mer & fontaine
Au milieu se lisent ces vers entrelassez en croix Sainct André, que les heraux & poursuivans d’armes appellent, Sauteur ou Sautueil.
L’on peut adjouster à ces vers Couppez ces vers Accordans, qui sont de bonne grace.
Et celuy suyvant selon mon advis a tres bonne graces